છેલ્લા દિવસોમાં મુશળધાર વરસાદે જેવી રીતે કેરળમાં તબાહી મચાવી છે તેનાથી હજારો લોકો અસરગ્રસ્ત થયા છે અને કેટલાય નાગરિકોએ જીવ ગુમાવવાનો વારો આવ્યો હતો, જ્યારે લાખો લોકોએ ઘર ગુમાવવાનો વારો આવ્યો. કેરળમાં આવેલ આ વરસાદ 1924 પછીનો સૌથી ભયાનક વરસાદ હતો. જણાવી દઈએ કે 8 ઓગસ્ટ 2018થી કેરળમાં મુશળધાર વરસાદે ત્રાટકવાનું શરૂ કર્યું હતું. જેને પગલે આવેલા ભયંકર પૂરને કારણે 50 હજારથી વધુ ઘર બરબાદ થઈ ગયાં છે, કેરળના 13-14 જિલ્લામાં પૂરની અસર જોવા મળી છે.